Комисијата за одлучување по прекршок при Царинската управа на Република Северна Македонија во состав: Aлександар Сапроновски како претседател и членовите Ѓелбрим Исуфи и Наим Рамети, одлучувајќи во прекршочната постапка во прв степен, поведена по барање за поведување на прекршочна постапка број 28-042431/24-0005 од 05.08.2024 година на Ц.И Табановце, Царинарница Куманово, против Ибрахим Дехран од Шуто Оризари, Скопје, за сторен прекршок од член 263 став 4 в.в. став 1 точка 5 од Царинскиот закон, врз основа на член 10-а став 2 од Законот за Царинската управа и членовите 52, 54 и 55 од Законот за прекршоците, на ден 20.01.2025 година, го донесе следното

Р Е Ш Е Н И Е

Ибраим Дехран од Шуто Оризари, Скопје ,роден на 01.05.1976 година во Скопје, Република Македонија, со адреса на живеење во Шуто Оризари ул.Гарибалди бр.42 , со ЕМБГ 0105976450155, со патна исправа број М0813988 издадена нa 12.03.2024 година од МВР – Скопје, државјанин на Република Северна Македонија

СЕ УТВРДУВА ДЕКА Е СТОРИТЕЛ НА ПРЕКРШОКОТ

по член 263 став 4 в.в. став 1 точка 5 од Царинскиот закон

Затоа што:

На ден 05.08.2024 година околу 13:00 часот, на влез на Р.С.Македонија, на граничен премин Табановце-автопат за царинска контрола се пријави патничко моторно возило со италијански регистарски таблички DK052ZK сопственост на лицето Ајризова Најле сопатник во возилото, a управувано од горенаведеното лице. На прашањето поставено од царинскиот службеникдо возачот "Што имате да пријавите за царинска контрола" од страна на возачот не е пријавено ништо, само лични работи. Поради сомневање и по локален профил на ризик извршен е детален преглед на возилото, при што во багажниот простор на возилото и на задните седишта и испод нив во најлонски кеси и торби е пронајдена стока патики и рачен алат и тоа:спортски патики – 62 пара, рачен алат штрафилици - 37парчиња,рачен алат брусалки - 5парчиња, батерии со полнач - 7 парчиња во вкупна вредност од 166.000 денари,со што се избегнати царински и други давачки во износ од 53.491денари.

Стоката предмет на прекршокот е сместена во магацинот на Квалитетпром при Царинарница Куманово, за што е издадена Потврда за привремено одземени предмети бр.28-042431/24-0003 од 05.08.2024 година.

На тој начин пријавениот Ибраим Дехран од Скопје, стоката не ја ставил на увид на царинскиот орган, со што постапил спротивно на член 50 од Царинскиот закон и сторил царински прекршок по член 263 став 4 вв. став 1 точка 5 од Царинскиот закон, поради кое од страна на Комисијата

МУ СЕ ИЗРЕКУВА

1. На Ибраим Дехран од Шуто Оризари, Скопје, глоба во износ од 250 евра, во денарска противвредност, во износ од 15.375,00 денари, пресметани според среден курс на Народна банка на Република Северна Македонија на денот на изрекување на глобата, како и трошоци на постапката во износ од 250,00 денари, кои сторителот е должен да ги плати во рок од 8 (осум) дена од правосилноста на решението, и тоа:

-глобата да ја плати на образец ПП50 – налог за јавни приходи – со цел на дознака: глоба по решение Прк.бр.1485/24, примач Буџет на РСМ, Банка на примач НБ на РСМ, на сметка 100-000000063095, уплатна сметка 840-(број на општина)-051-03, приходна шифра 72211900, а

-трошоците да ги плати на образец ПП50 – налог за јавни приходи – со цел на дознака: трошоци по решение Прк.бр.1485/24, примач Буџет на РСМ, Банка на примач НБ на РСМ, на сметка 100-000000063095, уплатна сметка 840-(број на општина)-06137, приходна шифра 72413200,

и доказите за така извршена уплата (обрасците ПП50) да ги достави во оригинал до Комисијата за одлучување по прекршок при Царинска управа на РСМ, ул.Колекторска б.б., Скопје, а во спротивно ќе се спроведе постапка за нивна присилна наплата преку надлежната Управа за јавни приходи, согласно член 129 став 2 од Законот за прекршоците и одредбите од Законот за даночна постапка.

2. Согласно член 267 став 1 од Царинскиот закон, Комисијата за одлучување по прекршок на сторителот на царински прекршок Ибраим Дехран од Шуто Оризари, Скопје, му изрече и задолжително предвидената посебна прекршочна мерка одземање на стоката предмет на сторениот прекршок и тоа: спортски патики – 62 пара, рачен алат штрафилици - 37парчиња,рачен алат брусалки - 5парчиња, батерии со полнач - 7 парчиња.

.

О Б Р А З Л О Ж Е Н И Е

Со барање за поведување на прекршочна постапка број 28-042431/24-0005 од 05.08.2024 година на Ц.И Табановце, Царинарница Куманово, поведена е прекршочна постапка против Ибраим Дехран од Скопје, за сторен прекршок од член 263 став 4 вв. став 1 точка 5 од Царинскиот закон.

Постапувајќи по истото, Комисијата за одлучување по прекршок согласно член 60 став 3 од Законот за прекршоците, со покана за писмено произнесување број 28-042431/24-0006 од 18.09.2024 година писмено го извести сторителот за поднесеното барање и го поучи да се изјасни за фактите и доказите поднесени во врска со барањето, со напомена дека во спротивно, Комисијата ќе ја утврди фактичката состојба и ќе одлучи по барањето за поведување на прекршочна постапка, врз основа на приложената писмена документација.

Сторителот Ибраим Дехран од Скопје, на ден 30.09.2024 година, не ја подигнал поканата за писмено произнесување иако бил уредно известен, односно биле направени два обида за да се јави во пошта Шуто Оризари за прием на писменото, видно од повратницата од пошта Шуто Оризари, поради што согласно член 56 став 2 од Законот за прекршоците се смета дека поканата за писменото произнесување е уредно доставена, меѓутоа истиот не достави писмено произнесување до Комисијата.

Комисијата постапувајќи согласно членовите 52, 54 и 55 од Законот за прекршоците утврди дека постојат законски услови за спроведување на прекршочната постапка и донесување на одлука.

Комисијата ја спроведе доказната постапка и изврши увид во: Барање за поведување на прекршочна постапка број 28-042431/24-0005 од 05.08.2024 година на Ц.И Табановце, Царинарница Куманово, Записник за претрес на ПМВ бр.28-042431/24-0002 од 05.08.2024 година, Потврда за привремено одземени предмети бр.28-042431/24-0003 од 05.08.2024 година, Записник за царински прекршок бр.28-042431/24-0001 од 05.08..2024 година, Записник за комисиски прием, премер и проценка на стоки бр. 28-042431/24-0004 од 05.08.2024 година, Записник за примопредавање бр.28-042431/24-0006 од 05.08.2024 година, , фотокопии од патна исправа, сообраќајна дозвола . Покана за писмено произнесување број 28-042431/24-0006 од 18.09.2024 година, повратница од пошта од 30.09.2024 година, по што ја утврди следната фактичка состојба:

На ден 05.08.2024 година околу 13:00 часот, на влез на Р.С.Македонија, на граничен премин Табановце-автопат за царинска контрола се пријави патничко моторно возило со италијански регистарски таблички DK052ZK сопственост на лицето Ајризова Најле сопатник во возилото, a управувано од горенаведеното лице. На прашањето поставено од царинскиот службеник до возачот "Што имате да пријавите за царинска контрола" од страна на возачот не е пријавено ништо само лични работи. Поради сомневање и по локален профил на ризик извршен е детален преглед на возилото, при што во багажниот простор на возилото и на задните седишта и испод нив во најлонски кеси и торби е пронајдена стока патики и рачен алат и тоа:спортски патики – 62 пара, рачен алат штрафилици – 37 парчиња,рачен алат брусалки - 5парчиња, батерии со полнач - 7 парчиња во вкупна вредност од 166.000 денари,со што се избегнати царински и други давачки во износ од 53.491денари.

Стоката предмет на прекршокот е сместена во магацинот на Квалитетпром при Царинарница Куманово, за што е издадена Потврда за привремено одземени предмети бр.28-042431/24-0003 од 05.08.2024 година.

На тој начин пријавениот Ибраим Дехран од Скопје, стоката не ја ставил на увид на царинскиот орган, со што постапил спротивно на член 50 од Царинскиот закон и сторил царински прекршок по член 263 став 4 вв. став 1 точка 5 од Царинскиот закон.

Согласно член 4 став 1 точка 24 од истиот закон, поимот „ставање на стока на увид на царинскиот орган“ значи известување до царинскиот орган напропишан начин за пристигнување на стоката кај царинскиот орган или било кое друго место кое што царинскиот орган го одредил или одобрил.

Сoгласно член 50 став 1 од Царинскиот закон стоката која пристигнува до царинскиот орган на граничен премин или на друго место кое што царинскиот орган го определил или одобрил, се става на увид на царинскиот орган од страна на лицето кое ја внело во царинското подрачје или ако е потребно од страна на лицето кое ја презело одговорноста за превоз на стоката по нејзиното внесување.

Согласно член 263 став 4 во врска со став 1 точка 5 од Царинскиот закон, глоба во износ од 150 до 250 евра во денарска противвредност ќе се изрече за прекршокот од ставот 1 на овој член, на одговорно лице во правното лице или на физичкото лице, кога износот на избегнатите увозни давачки, други давачки и даноци е од 250 до 1000 евра во денарска противвредност или кога вредноста на стоката е од 500 до 4000 евра во денарска противвредност, ако стоката не ја стави на увид на царинскиот орган (членови 50, 106, 126 став(3), 175 став (4), 181 став (2), 187 став (3) и 192 ).

Согласно член 267 став 1 од Царинскиот закон, стоката која е предмет на прекршок од член 263 став (1) точки 1), 2), 3), 4), 5), 6), 7), 8), 9), 10), 19), и 20) и член 265, во врска со член 263 став (1) точки 1), 2), 3), 4), 5), 6), 7), 8), 9), 10), 19), и 20) на овој закон се одзема.

Согласно член 26 став 1 од Законот за прекршоците глобата за физичко лице се состои во плаќање на определен паричен износ кој не може да биде помал од 15 евра во денарска противвредност ниту поголем од 250 евра во денарска противвредност, освен ако со законодавство на Европска Унија не е поинаку определено.

Врз основа на вака утврдената правна и фактичка состојба, која произлегува од приложените писмени докази и признанието на сторителот дадено на Записник за царински прекршок бр.28-042431/24-0001 од 05.08.2024 година, Комисијата утврди дека сторителот Ибраим Дехран од Скопје, стоката која пристигнала до царинскиот орган на граничниот премин не ја ставил на увид на царинскиот орган, со што во дејствието на сторителот на царинскиот прекршок е содржано обележјето на прекршокот кој му се става на товар и за сторениот прекршок му изрече глоба во износ од 250 евра, како и задолжително предвидена прекршочна мерка одземање на стока предмет на сторениот царински прекршок.

При определувањето на глобата, Комисијата ги имаше во предвид одредбите од член 16 став 2 и 3 и членовите 21 и 26 од Законот за прекршоците и ги ценеше сите околности отежнителни и олеснителни, а посебно степенот на одговорност на сторителот за прекршокот, побудите од кои е сторен прекршокот и начинот на кој е сторен прекршокот како отежнителни околности, а признанието на сториелот, како и фактот дека за прв пат е сторител на царински прекршок, како олеснителни околности, па смета дека со вака изречената глоба ќе се постигне целта на изрекувањето на прекршочната санкција.

Воедно,Комисијата го задолжи сторителот и со износ од 250,00 денари на име реално направени трошоци на оваа прекршочна постапка, а согласно член 2 став 1 од Правилникот за висината и начинот на определување на реално направените трошоци во прекршочна постапка пред прекршочниот орган на Царинската управа.

Упатство за правно средство:

Против ова решение незадоволната странка има право на тужба за поведување на упрвен спор до Управен суд на Република Северна Македонија во рок од 30 дена од приемот на решението. Бидејќи тужбата го одлага извршувањето на глобата, примерок од истата да биде доставен до Комисијата за одлучување по прекршок при Царинска управа на Република Северна Македонија, во спротивно глобата ќе се наплати согласно одредбите од Законот за даночна постапка.

Претседател на Комисија

Александар Сапроновски

Бр.28-042431/24-0010

Скопје, 20.01.2025 година

Прк.бр.1485/24

Доставено во оригинал до:

- сторител,

- архива,

- предмет

Доделено преку ЕДМС до:

**-** подносител